కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
‘మౌనరాగం’ నవంబర్ 11 ఎపిసోడ్‌ : రగిలిపోతున్న భరత్! ‘నువ్వు నా గాలానికి చిక్కాల్సిందే అమ్ములూ!’
బుల్లితెర ప్రేక్షకుల్ని ఎంతగానో ఆకట్టుకుంటున్న ‘మౌనరాగం’ సీరియల్‌ 360 ఎపిసోడ్‌లను పూర్తి చేసుకుని.. నేటికి 361 ఎపిసోడ్‌కి ఎంటర్‌ అయ్యింది. ఈ ఎపిసోడ్‌ హైలైట్స్‌ మీకోసం.
Samayam Telugu | Updated:
Nov 11, 2019, 07:00PM IST
మౌనరాగం నవంబర్ 11
తెలుగు ప్రేక్షకులని ఎంతగానో ఆకట్టుకుంటున్న మౌనరాగం (నవంబర్ 11) ఎపిసోడ్‌ హైలైట్స్‌లో ఏం జరిగిందో మీ సమయంలో మీకోసం.
గత ఎపిసోడ్‌లో ఏం జరిగిందంటే...
సీనయ్య, అమ్ములు కలిసి.. జోసఫ్ ఇంటికి స్వీట్స్ తీసుకుని వెళ్తారు. అమ్ముల్ని కాఫీ పెట్టమని పంపించిన జోసఫ్ తన సమస్యను సీనయ్యకు చెబుతాడు. ‘నా కూతురు చదువుకి అర్జెంట్‌గా 10 లక్షలు కట్టాలిరా.. మీ చెల్లి ఏం అంటుందంటే.. నువ్వు షెడ్ పెట్టుకున్న స్థలం మీకే 10 లక్షలకు ఇచ్చేయమంటుంది. లేదంటే.. ఎవరైనా బయటి వాళ్లకి అమ్మమంటుంది’ అంటూ మొహమాటంగా చెబుతాడు. అదంతా అమ్ములు చాటుగా వింటుంది. సీనయ్య కూడా టెన్షన్ పడుతూనే.. ‘నీ స్థలం గురించి అడగటానికి అంత మొహమాట పడతావేంట్రా? సరే నాకు రెండు రోజులు టైమ్ ఇవ్వు.. ఇప్పుడు పది రోజుల్లో నా కూతురు పెళ్లి ఉంది.. ఈ టైమ్‌లో 10 లక్షలు అంటే కష్టమే. కానీ నువ్వు బాధపడకు నేను చూసుకుంటానులే’ అంటూ భరోసా ఇస్తాడు సీనయ్య. అంతా వింటున్న అమ్ములు బాధపడుతుంది.
361 ఎపిసోడ్‌లో హైలైట్స్‌...
సీనయ్య ఇంటికి వచ్చి.. భార్య నీలవేణితో జరిగిందంతా చెబుతాడు. ‘ఇప్పటికిప్పుడు జోసఫ్‌కి అంత డబ్బు అడ్జెస్ట్‌ చేయడం కష్టం.. పైగా అమ్ములు పెళ్లికి 4 లక్షలు కూడబెట్టాను.. ఇంకో రెండు లక్షలు అప్పు తీసుకోవాలి.. అందుకే.. జోసఫ్‌కి ఆ స్థలం అప్పగించేస్తాను.. మెకానిక్‌ షెడ్‌ సంగతి తర్వాత చూద్దాం. ఈ విషయం అమ్ములుకి తెలియనివ్వదు. తెలిస్తే బాధపడుతుంది’ అంటాడు సీనయ్య.
Read Also: మీరు ‘మౌనరాగం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఇవిగో!
ఇంతలో అమ్ములు అక్కడికి వచ్చి.. ‘అంతా నేను విన్నాను.. నా పెళ్లి తర్వాత చేద్దురుగానీ.. ముందు ఆ స్థలం పని చూడండి’ అంటుంది సైగలు చేస్తూ. అందకు సీనయ్య ఒప్పుకోడు. దాంతో లక్కీ.. అమ్ములు దగ్గరకు వచ్చి.. ‘వదినా.. నేను ఈ ఇంటికి సాయం చేయాలనుకుంటున్నాను. రోడ్డున పడిపోకుండా కాపాడాలనుకుంటున్నాను.అందుకే మా ఇంటికి వెళ్లి 10 లక్షలు తీసుకుని వస్తాను.. నువ్వు ఇక్కడ ఎవరికీ తెలియకుండా కవర్‌ చేయి’ అంటూ అమ్ముల్ని ఒప్పించి పుట్టింటికి వెళ్తుంది లక్కీ.
లక్కీని చూసిన నందిని కంగారు పడుతుంది. ‘రాత్రి టైమ్‌లో వచ్చావేంటమ్మా?’ అంటూ టెన్షన్‌గా అడుగుతుంది. ఇంతలో సరయూ, సరయూ తల్లి కళావతి, సరయూ తండ్రి విష్ణులు కావాలనే సీనయ్యని చాలా మాటలు అంటారు లక్కీ ముందే. ‘ఆ ఇంట్లో వాళ్లు తలోమాట అని ఉంటారు. అందుకే కట్టుబట్టలతో పుట్టింటికి వచ్చేసిందనుకుంటాను. ఆ మనుషులు అంతే..’ అంటూ చాలా అంటారు. దాంతో లక్కీ చాలా కోపంగా.. ‘మీరు అనుకున్నవన్నీ ఏం జరగలేదు. నేను మా అమ్మతో మాట్లాడటానికి వచ్చాను’ అంటూ సమాధానం ఇచ్చి.. ‘నా అత్తింటి వాళ్లు కష్టంలో ఉన్నారు. 10 లక్షలు కావాలి’ అంటూ నందినినీ అడుగుతుంది లక్కీ.
దాంతో విష్ణు, సరయూలు నందినికి ఎక్కించే ప్రయత్నం చేస్తారు. అయితే ఇంతలో అంకిత్‌ వచ్చి.. విష్ణు వాళ్లకి సెటైర్లు వేయడంతో కాస్త తగ్గుతారు. నందిని 10 లక్షలు ఇవ్వడానికి ఒప్పుకోవడంతో.. విష్ణు చచ్చినట్లు సైన్‌ పెట్టాల్సి వచ్చింది. దాంతో లక్కీ, అంకిత్‌లు చాలా హ్యాపీగా ఫీల్‌ అవుతారు. భరత్ అమ్ములు ఫోటో చూసి మాట్లాడుతూ బాగా రగిలిపోతాడు. ‘ఒకప్పుడు నీకు మంచి జీవితం ఇవ్వాలని ఆశపడ్డాను. కానీ ఇప్పుడు నా ప్రేమ పంతంగా మారిపోయింది.. నిన్ను వదిలేదే లేదు’ అనుకుంటూ ఉండగా తల్లి సుమిత్ర వచ్చి.. ‘ఇదేం పిచ్చిరా నీకు కావాలంటే ఓ సారి వెళ్లి చూడు.. బొమ్మలతో మాట్లాడతున్నావేంటీ?’ అని తిడుతుంది.
సీనయ్య లక్కీతో పని ఉండి.. ‘అమ్మా అమ్ములూ లక్కీని పిలువమ్మా’ అనడంతో అమ్ములు టెన్షన్‌ పడుతుంది. నీలవేణి వచ్చి.. ‘ఎందుకు టెన్షన్‌ పడుతున్నావ్‌ అమ్ములూ? లక్కీని పిలవడానికి ఎందుకు ఆలోచిస్తున్నావ్‌’ అంటూ నిలదీస్తుంది. ఇంతలో లక్కీ అక్కడికి వస్తుంది. తన చీరకొంగులో ఆ 10 లక్షలకు సంబంధించిన పత్రాలను దాచిపెడుతుంది లక్కీ. మరిన్ని వివరాలు తరువాయి భాగంలో చూద్దాం! మౌనరాగం కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.